FLOYD วิ่งกระฉูด 6% สวนภาวะตลาดฯ รับข่าวคว้างานก่อสร้างใหม่ มูลค่า 197 ลบ.
FLOYD วิ่งกระฉูด 6% สวนภาวะตลาดฯ รับข่าวคว้างานก่อสร้างใหม่ มูลค่า 197 ลบ. ล่าสุด ณ เวลา 10.24 น. อยู่ที่ระดับ 3 บาท บวก 0.18 บาท หรือ 6.38% สูงสุดที่ระดับ 3.04 บาท ต่ำสุดที่ระดับ 2.86 บาท มูลค่าการซื้อขาย 70.56 ล้านบาท
26 มิ.ย. 2561

ผู้สื่อข่าวรายงานว่า ราคาหุ้น บริษัท ฟลอยด์ จำกัด (มหาชน) หรือ FLOYD ณ เวลา 10.24 น. อยู่ที่ระดับ 3 บาท บวก 0.18 บาท หรือ 6.38% สูงสุดที่ระดับ 3.04 บาท ต่ำสุดที่ระดับ 2.86 บาท มูลค่าการซื้อขาย 70.56 ล้านบาท

โดยราคาหุ้น FLOYD ปรับตัวขึ้นแรงวันนี้สวนภาวะตลาดติดลบ หลังมีการรายงานข่าวรับงานโครงการใหม่เพิ่มเติม จำนวน  1 โครงการ มูลค่าโครงการ 197.44 ล้านบาท (รวมภาษีมูลค่าเพิ่ม)
อนึ่งวานนี้ (25 มิ.ย. 61) FLOYD แจ้งข้อมูลผ่านระบบสารสนเทศตลาดหลักทรัพย์แห่งประเทศไทย (ตลท.) ว่า บริษัทได้รับงานโครงการใหม่เพิ่มเติม จำนวน 1 โครงการ คือ โครงการก่อสร้าง ไอดีโอ คิว สุขุมวิท 36 (อาคารชุดที่พักอาศัย 47 ชั้น จำนวน 1 อาคาร และ 24 ชั้น จำนวน 1 อาคาร) โดยมีมมูลค่าโครงการรวมภาษีมูลค่าเพิ่มเป็นเงิน 197.44 ล้านบาท